**ЛЕТАПІС ШКОЛЫ**

Школа ў Новым Двары пабудавана яшчэ ў **1860 г.,** калі беларускія землі ўваходзілі ў склад Расійскай імперыі. Яна называлася **народнае вучылішча**.

Першым настаўнікам быў **Осіп Осіпавіч Кучынскі.** У той час вучняў было няшмат (некалькі дзесяткаў), таму працаваў толькі адзін настаўнік.

Нам вядомы імёны і іншых настаўнікаў: **Мікалай Мікалаевіч Весялоў, Осіп Сцяпанавіч Грасевіч, Фама Грасевіч.**

Таксама ў другой палове XIX ст. існавалі **2 школы граматнасці** пры царкве. Яны былі адкрыты свяшчэннікам **Феафілам Сцяпанавічам Бялевічам.**

У 1896-1897 гг. У школе навучаліся **77 хлопчыкаў і 13 дзяўчынак,** г.зн. колькасць навучэнцаў значна павялічылася. Школа пераўтварылася ў **сельскае прыхадское вучылішча.** Кіраваў ім у той час **Фадзей Ніканавіч.**

У 1900-1915 гг. У Новым Двары і Студзеніках існавалі **4-класныя народныя вучылішчы.**

У савецкія часы, 1919-1939 гг., **агульнаадукацыйная школа.**

З верасня 1939 г. дзейнічае **7-гадовая школа.** Але ў 1941-1944 гг. Не працуе, таму што **тэрыторыя Беларусі была акупавана**.

У 1949 г. **першы выпуск** 7-годкі, 12 чалавек.

З 1949 г. **сярэдняя школа.** У 1957 г**. першы выпуск** (16 чалавек)

Вядома, што ў 1958 г. дырэктарам быў **Трафімік Сцяпан Іванавіч.**

1959-1973 гг. – дырэктар **Усік Ефрасіння Парфенаўна.**

У 1959 г. пад кірўніцтвам Гаўрыліка Пятра Іванавіча пабудавана **геаграфічная пляцоўка.**

З 1965 г**. новы будынак** школы, на 320 месцаў.

У 1967 г. сваімі сіламі вучні і настаўнікі **пабудавалі стадыён.**

1973-1983 гг. – дырэктар **Гаўрон Уладзімір Антонавіч.**

Школа адзначылася ў 1978-1979 гг. на **ВДНГ(Выстаўка дасягненняў народнай гаспадаркі)** у Маскве. Навадворская школа экспанавала там **вопыт школы па маральнаму выхаваню.** У выніку тагачасны дырэктар, Гаўрон Уладзімір Антонавіч, атрымаў **срэбраны медаль ВДНГ**.Завуч Шабат Яўгенія Іванаўна – **бронзавы медаль ВДНГ**.

1983-2008 гг. – дырэктар **Серыкаў Уладзімір Аляксеевіч.**

У 1998 г. пераход школы на **12-гадовае навучанне.**

2002 г. –уведзена **10-бальная сістэма** ацэнкі ведаў.

З 2005 г. у школе дзейнічае **гісторыка-краязнаўчы музей**.

У 2007 г. адбылася рэканструкцыя школы ў рамках **Праграмы аднаўлення сяла.**

З 2008 г. – дырэктар **Ганчарэвіч Алла Іванаўна**.

З 2011 г. школа з’яўляецца апорнай установай раёна па **экалагічнаму выхаванню.**

Укараняецца інфарматызацыя навучальнага працэсу. Рэалізуюцца інавацыйныя праекты.

З 2012 па 2014 год у школе быў рэалізаваны рэспубліканскі інавацыйны праект “Внедрение модели системно-модульного обеспечения профориентационного компонента современной образовательной среды”

З 2016 года рэалізуецца праект – “Внедрение модели рефлексивной диагностики профессиональной деятельности как средства проектирования индивидуальной образовательной траектории педагога”.

Школа мае **герб і гімн.** (паказаць)

На гербе мы можам пабачыць глобус, на якім вызначаны межы Свіслацкага раёна. Таксама бачым вялікую разгорнутую кнігу – гэта сімвал таго, што вучні ў нашай школе старанна набываюць веды. Зубр і елка ў верхняй частке герба гавораць нам аб тым, што школа знаходзіцца ў экалагічнай зоне, і мы робім усё магчымае для аховы нашага прыроднага асяроддзя.

За гады свайго існавання школа выпусціла ў свет шмат таленавітых людзей. Веды, якія атрымалі ў школе, ім дапамаглі ў далейшым заняць сваё месца ў жыцці. Сярод іх ёсць **знакамітыя** **навукоўцы, ўрачы, прадпрымальнікі.**

Вось найбольш вядомыя з іх.

**Валерый Георгіевіч Раманоўскі** нарадзіўся 17 красавіка 1961 года ў вёсцы Новы Двор. У 1978 годзе закончыў Навадворскую сярэднюю школу з залатым медалём і адразу паступіў у Ленінградскі дзяржаўны ўніверсітэт на механіка-матэматычны факультэт. Пры гэтым жа ўніверсітэце ён закончыў аспірантуру, абараніў кандыдацкую дысертацыю і ў 1987 годзе атрымаў вучоную ступень кандыдата фізіка – матэматычных навук.
У 1992 годзе пераязджае ў Мінск і працуе дацэнтам у Беларускім Дзяржаўным універсітэце.
У 1994 годзе паступае ў дактарантуру.
У 1995 годзе паступае ў Варшаўскую дактарантуру і вучыцца ў Варшаве.
У 2000 годзе абараняе доктарскую дысертацыю і атрымлівае вучонае званне доктара фізіка – матэматычных навук.
Зараз Валерый Георгіевіч працуе ў Славеніі. Жанаты. Мае дзяцей: сына і дачку. Ён – першы беларус, які ў Славеніі рыхтуе кандыдатаў матэматычных навук, займаецца фундаментальнай матэматыкай.

**Міхаіл Міхайлавіч Грунтовіч** нарадзіўся ў вёсцы Новы Двор 13 лістапада 1960 года. У 1977 годзе закончыў Навадворскую сярэднюю школу з залатым медалём і паступіў у Ленінградскі дзяржаўны ўніверсітэт імя А.А. Жданава.
У 1985 годзе абараніў кандыдацкую дысертацыю на тэму «Структурные вопросы теории простых алгебр над полем» і атрымаў званне кандыдата фізіка-матэматычных навук. Яго навуковыя працы друкаваліся ў розных савецкіх і расійскіх зборніках. Напрыклад, у зборніку навуковых прац «Кольца и матричные группы», які выдаваўся Дзяржаўным універсітэтам імя К.Л. Хетагурава ў горадзе Арджанікіддзэ ў 1984 годзе ёсць артыкул Міхаіла Міхайлавіча «О группе Брауэна поля функций вещественной алгебраической кривой».
Цяпер М.М. Грунтовіч жыве і працуе ў горадзе Пенза. Мае трох сыноў.

**Філіповіч Мікалай Фаміч** нарадзіўся ў 1942 годзе ў вёсцы Новы Двор.
У 1959 годзе закончыў Навадворскую сярэднюю школу з сярэбраным медалём і паступіў у медыцынскі інстытут.
У 1965 годзе закончыў Гродзенскі дзяржаўны медыцынскі інстытут. Першыя сем год працаваў неўрапатолагам Свіслацкага раёна.
З 1972 па 1980 г – неўрапатолаг Мінскай абласной клінічнай бальніцы. З 1984 па 1990 г працаваў у Беларускім НДІ неўралогіі, неўрахірургіі і фізіятэрапіі старэйшым, а затым вядучым навуковым супрацоўнікам.
У 1977 г – абараніў кандыдацкую дысертацыю на тэму: «Неврологические и гемодиномические проявления хронической недостаточности артериальных нижних конечностей”. У 1982 г – доктарскую дысертацыю. У 1992 годзе прысвоена званне прафесара.
Мікалай Фаміч – аўтар 257 навуковых работ, 11 вынаходніцтваў, 7 манаграфій.
За актыўны ўдзел у рацыяналізатарскай рабоце ў 1983 годзе ўзнагароджаны нагрудным знакам „Изобретатель СССР“.
За савакупнасць работ па неўралогіі Міжнародным біяграфічным цэнтрам (Кембрыч, Англія) быў абраны „Чалавекам 1997 – га года” з уручэннем Залатой медалі і ўнясеннем у Міжнародны біяграфічны каталог “2000 вучоных свету”.
На дадзены момант школа яшчэ не вычэрпала свій патэнцыял. На наступным стэндзе можам пабачыць **нашых знакамітых настаўнікаў.**

Іх было даволі шмат. Сярод іх можна пазначыць тых, хто і зараз працуе ў нашай школе.
**Ганчарэвіч Алла Іванаўна** – наш дырэктар. Узнагароджана Граматай Міністэрства адукацыі РБ.

**Пархімовіч Ларыса Вацлаваўна** – намеснік дырэктара па вучэбна-выхаваўчай рабоце. Настаўнік рускай мовы і літаратуры. Узнагароджана Граматай Міністэрства адукацыі РБ, а таксама Прэміяй спецыяльнага фонду прэзідэнта А.Р. Лукашэнка.

**Верабей Таццяна Іванаўна** – настаўнік рускай мовы і літаратуры. Узнагароджана Граматай Міністэрства адукацыі РБ, а таксама Прэміяй спецыяльнага фонду прэзідэнта А.Р. Лукашэнка.

**Ганчарэвіч Міхаіл Аляксеевіч** – настаўнік працоўнага навучання. Узнагароджана Граматай Міністэрства адукацыі БССР, мае званне “Старшы настаўнік”.

Нашы вучні таксама **вельмі таленавітыя**. За 1960-2017 гг. з залатым медалём скончылі 39 вучняў. Срэбраны медаль атрымалі за той жа перыяд 35 вучняў. На гэтым стэндзе вы можаце пабачыць многіх з іх.

Таксама зараз многія з вучняў атрымоўваюць **прэміі Дубко і прэміі А.Р.Лукашэнка**.

**ДЗЯКУЙ ЗА ЎВАГУ.**